Dubašiai

Dubašiai – kaimas Kretingos rajono savivaldybės centrinėje dalyje, 5 km į pietryčius nuo Darbėnų, į šiaurę nuo Kašučių kaimo. Kaimavietė yra tarp Kašučių ežero ir Akmenos upės. Iš šiaurės ir šiaurės vakarų juosia Barkelių miškas. Pietuose ribojasi su Kašučiais, o rytuose Akmena skiria nuo Vaineikių žemių.

 Istorija 

Kaimo žemėse prie Akmenos upės žmonės gyveno nuo I tūkstantmečio pradžios. Šalia senovės gyvenvietės buvo dirbami senovės žemdirbystės laukai, veikė kapinynas, kuriame mirusieji laidoti iki XIII a.

Dubašiai susiformavo XVII–XVIII a. Pavadinimas kilo iš asmenvardžio Dubašis daugiskaitinės formos.

Iš pradžių tai buvo Vaineikių kaimo užusienis, t. y. vienkieminė naujakurių gyvenvietė, atsiradusi plėšininėse žemėse.Julius Kanarskas. Darbėnų apylinkės kaimai. - Švyturys - 1992 XX a. pradžioje tapo savarankišku kaimu, kuriame 1923 m. buvo 4 ūkiai.Lietuvos apgyvendintos vietos. - Kaunas, 1925. - P. 111 XX a. 8 dešimtmečio pabaigoje nugriauta paskutinė sodyba.

 Gyventojai 

 Kultūros paveldas 
 Senovės gyvenvietė (II – IV a.);
 Kapinynas (II – XIII a.);
 Senovės žemdirbystės vieta (I tūkstantmetis – XVI a.);
 Senosios kaimo kapinės (XVII – XIX a.).

 Šaltiniai 

Kategorija:Kretingos rajono savivaldybės gyvenvietės